
Néhány szó a LEGO® Star Wars™ tervezői csapatról 


A LEGO® Star Wars 1999-ben indult útjára és azóta minden évben új modellekkel bővül a termékcsalád. A LEGO Star Wars tervezői 
csapata nyolc modelltervezőből és négy grafikus tervezőből áll. A csapat a friss ötleteket hozó, teljesen kezdő tervezők és olyan 
tapasztalt LEGO Star Wars tervezők közössége, akik már sok modellt mondhatnak magukénak. 


Ez a csapat tökéletesen alkalmas új, innovatív LEGO Star Wars modellek megépítésére éppúgy, mint a korábbi klasszikus 
LEGO Star Wars űrhajók új verzióinak megalkotására vagy továbbfejlesztésére. LEGO Star Wars termékcsaládunk 
elsődleges célja klassz, szórakoztató és inspiráló LEGO Star Wars modellek megalkotása a gyermekek számára. 
A LEGO Direct esetében alkalmunk adódik még nagyobb méretű, még bonyolultabb 
modellek kialakítására is, fokozott figyelmet fordítva a pontosságra és a 
részletekre. Ezeknek a modelleknek a kifejlesztése szórakoztató és érdekes, 
ugyanakkor izgalmas kihívás is! Mindig a legjobbat próbáljuk nyújtani, 
és reméljük, hogy élvezni fogod az építést. 
Kellemes építést! 


Jens Kronvold Frederiksen 
Tervezési igazgató 
LEGO® Star Wars 


A Hoth-i csatáról röviden 


Hoth elhagyatott jégvilágában a Lázadó Szövetség egy 
gyalogság ellen jól védett bázist telepített, hogy az a 
Szövetség főhadiszállásaként működjön. A Hoth bolygót 
egy aszteroida öv, a távolság, és a fagyos éghajlat védte, 
így tökéletes helyszínéül szolgált az Echo bázisként 
ismert titkos hangárnak. Annak ellenére, hogy ilyen 
hatásos védelem mögött rejtőzött, Darth Vader Halálos 
hajóraja mégis felfedezte az Echo bázist, és mivel 
nem sikerült rajtaütéssel elfoglalnia, általános felszíni 
támadást intézett ellene egy havasi rohamosztagosokból 
és AT-AT-kből álló sereggel. 


Miután megsemmisítették a generátorokat, megtizedelték a 
Szövetség katonáit és áttörtek az Echo bázis védőpajzsán, 
a birodalmi hógárdisták behatoltak a bázisra és közelharcot 
vívtak a védőkkel. Miközben a személyzet és a segédcsapatok 
elhagyják a helyszínt, a hátramaradó Szövetségi katonák 
tovább védik az Echo bázist, hogy hőseinknek, Han Solónak, 
Leila Organának és Luke Skywalkernek elég ideje legyen a 
menekülésre. 

Lerombolása előtt az Echo bázis a Szövetség 
főhadiszállásaként szolgált, és védett volt a külső 
fenyegetésekkel szemben. Hatalmas tauntaun istállóval, 
hósikló hangárral és orvosi részleggel is el volt látva, 
a legújabb technológiával szerelték fel, taktikai 
szempontból kiemelt jelentőséggel bírt, valamint 
biztos menedéket nyújtott a Galaktikus Birodalom 
ellenségeinek. A Szövetség utászalakulatai által épített 
Echo bázis egy mérnöki bravúr volt, amelyet a Hoth 
bolygón természetes körülmények között megtalálható 
hó és jég felhasználásával alkottak meg: ezekből 
állították össze a bázis fontos elemeit. 


A végső vereség ellenére, az Echo bázis Szövetségi 
katonái súlyos veszteségeket okoztak a Galaktikus 
Birodalomnak, és csalódást okoztak Darth Vadernek, 
mert nem sikerült elfogniuk Luke Skywalkert. 

Az Echo bázis adatai 


Vizuális effektek tervezője © & ™ Lucasfilm Ltd. 


A csata adatai 


Helyszín 
Hoth bolygó 
Az építés éve 
2 YU 
A lerombolás éve 
3 YU 
Építők 
Szövetségi utászok 
Fegyverzet 
SFS L-s1 lézerágyúk 

Konfliktus 
Galaktikus polgárháború 
Dátum 
3 YU 
Helyszín 
Echo bázis, Hoth bolygó 
Eredmény 
Birodalmi győzelem 
Küzdő felek 
Galaktikus Birodalom; Lázadó Szövetség 


K: Mikor lettél LEGO® Star Wars™ modelltervező? 


V: A Végső Hoth-i csata a harmadik Star Wars szettem. 
A Star Wars előtt egy másik LEGO® témán dolgoztam három 
éven át. Első LEGO feladatomat 2008-ban kaptam, ebben 
3D modelleket terveztem egy számítógépes LEGO játékhoz. 
Lehet, hogy három a szerencseszámom! 
K: Hogyan készültél fel a Hoth-i csata készlet 
megtervezésére? 


V: A tervezők asztalán közismerten nagy a rendetlenség, 
mindenféle fajtájú és színű LEGO elemekből álló halmok 
és részlegesen összeszerelt modellek láthatók mindenfelé. 
Tudtam, hogy szabad helyre lesz szükségem. Nagyon fontos, 
hogy először rendet tegyünk az asztalon – különösen, ha 
ilyen méretű új készlet építésébe akarunk kezdeni. 
K: Miben tért el a Hoth-i csata tervezése más LEGO 
Star Wars modellekétől? 


V: Az elemek számát tekintve a Hoth-i csata mérete nagyon 
közel van ahhoz az UCS Slave I modellhez, amelyet korábban 
terveztem. De míg a Slave I egyetlen nagy modell, addig a 
Hoth szett sok kisebb modellből tevődik össze, némelyiknek 
még működnie is kell. Ez inkább hasonlított több kisebb, 
szokásos készlet egyidejű tervezésére. 


Hans Burkhard Schlömer 


Ismerkedj meg a 
modelltervezőkkel 
Hans Burkhard Schlömer 

K: A Hoth-i csata a Star Wars™ univerzum egyik leghíresebb 
csatája, amelyben az akkori Galaktikus Birodalom nagy 
győzelmet aratott. Mennyire határozza ez meg azt, hogy 
milyen járművek vagy minifigurák legyenek a szettben? 


V: Az egész LEGO® Star Wars tervezői csapat először a 
szett előzetes vázlatmodelljét készítette el. Elsősorban 
a Lázadó bázisra összpontosítottunk és megépítettük a 
kívánságlistánkon szereplő tételeket – olyan modelleket, 
amelyeket korábban még sosem építettünk, például az 
ionágyút, a generátort, vagy a Lázadók kisebb járművét. 
Az előző években számos kisebb LEGO Hoth szett került 
fogalomba, de ezek már rég elfogynak majd, mire ez a 
készlet a boltokba kerül. Most az egész csatát kínáljuk 
egyetlen szettben! 


Az egyik új szereplő, akit nagyon szerettem volna megformálni 
ebben a készletben, az Toryn Farr, a női hadműveleti tiszt, 
aki kiadja a tűzparancsot az ionágyú kezelőinek. Egy egész 
Csillagrombolót tesz használhatatlanná, ezért benne kellett 
lennie ebben a készletben. Kívánságlistámon szerepelt K-3PO 
is, a fehér protokoll droid, egy visszatérő szereplő, aki csak 
egyetlen szettben szerepelt eddig, nyolc évvel ezelőtt. 


K: Az olyan környezeti elemek, mint a hófúvások fűrészfoghoz 
hasonló pereme nagyon életszerűvé teszik a készletet. 
Mennyi figyelmet fordítasz a készlet kialakításakor a 
környezetre, amikor LEGO® Star Wars™ készleteket tervezel? 


V: Egy tervező számára fontos, hogy élethűen alakítsa ki a 
környezet részleteit, és hogy a lényeges dolgokra, például 
a funkciókra és a játéklehetőségekre koncentráljon. A nagy 
hófúvások egész biztosan lenyűgözőek lennének, de nem 
igazán növelnék a szett játékértékét. Bár vannak látványos 
építési technikák a hófúvások LEGO elemekkel történő 
kialakítására (lehet például ferde elemekből lejtőt építeni, 
vagy átlátszó elemeket használni), de én inkább ragaszkodtam 
az egyszerűséghez, hogy gyorsabban felépíthető legyen, és 
a felhasználó az érdekesebb részletekre, például a Lázadók 
eszközeire fordíthasson több időt. Szerencsére LEGO 
elemekből nem nehéz havat építeni! 
K: A Hoth egy jeges, hóval borított bolygó, és a Hoth-i csata 
szettben többnyire fehér építőelemek vannak. Ha sok 
ugyanolyan színű LEGO elemmel kell dolgozni, hogyan sikerül 
elkülöníthetővé tenni az egyes szakaszokat? 


V: Talán érdemes elárulnom, hogy a tervezőasztalaink felülete 
is fehér, szóval ne is mondd! Mindig elhelyezünk kiugró színű 
elemeket is a LEGO szettekben, hogy jobban láthatóvá tegyük 
az építőelemeket és segítsük az építés folyamatát. Előfordul, 
hogy az építőelem NAGYON eltérő színű. Gondolj majd rám, 
amikor rábukkansz azokra a sötétkék elemekre a generátor 
belsejébe rejtve! 


De mindent összevetve, a hó legyen fehér, a Hoth bolygó 
pedig olyan, mint egy nagy hógolyó. Megpróbáltam másféle 
elemeket is vegyíteni a fehérek közé, a jég egyik árnyalata 
lehetett volna világos királykék, de ez nem mutatott jól a 
lövészárokban vagy a kapunál. Sokkal jobban tudtam ezt 
alkalmazni a Wampa barlangban, ami egyébként is inkább 
jégből, mint hóból áll. 

K: Említenél néhány olyan technikát, amit a készlet tervezése és 
építése során felhasználtál, hogy a szerkezet szilárdabb legyen? 


V: A modell stabilitása nagyon fontos, és az elemek összetartó 
ereje gyakran nem képes megfelelő szilárdságot adni. Egyik 
fontos technika a függőleges zárás: azok a hosszú, fehér 
LEGO® Technic gerendák, a bázis bejárata mögött, gondoskodnak 
arról, hogy az építőelem-rétegek ne váljanak szét könnyen, és 
biztonságos kapcsolódási pontokat is kínálnak a kisebb 
bázismodulok számára. 
K: A Hoth-i csata óriási csata. Hogyan választottad ki a tervezés 
során a rendelkezésre álló gazdag forrásanyagból, hogy a csata 
melyik részei szerepeljenek a készletben? 


V: Van néhány elmaradhatatlan elem, aminek egyszerűen ott kell 
lennie. Ilyen például a bázis bejárata. Vagy a hósikló, amivel a 
Lázadó Szövetség elsősorban harcol a Hoth bolygón. Mivel Luke 
hósiklója (sötétszürke jelzéssel) éppen tavaly jelent meg ismét, 
egy normál vörös század változatot is elhelyeztünk ebben a 
készletben – ez narancssárga jelzést kapott. 


Meg akartuk jeleníteni a Wampa jégszörnyet is az ő odújával, és 
ki akartuk alakítani a bázis belsejét is. Mivel a Lázadó bázisra 
fókuszáltunk, a Birodalom jelenléte nem igazán hangsúlyos. Éppen 
tavaly jelent meg egy új AT-AT, így nagyszerűen eljátszhatod az 
egész csatát – a Birodalmi havasi rohamosztagosok egy egészen 
új E-hálóvetőt is kaptak, amivel tényleg lehet lőni! 
K: Van olyan egyedi jellegzetessége a Hoth-i csata szettnek, 
amely a kedvenced? 


V: A kinyújtható kémlelőtorony kialakításakor engedélyeztünk 
magunknak egy kis alkotói szabadságot. Ez olyan részlet, amelyet 
az előző filmben a Yavin 4 holdon lévő Lázadó bázis alapján 
készítettünk, feltételezve azt, hogy minden Lázadó bázisnak van 
kémlelőtornya, csak azt nem mutatták A Birodalom visszavág 
című filmben. A Lázadóknak mindig figyelniük kell az esetlegesen 
közeledő Birodalmiakra, nem? Még akkor is, ha jéghideg az idő 
odakint! 



K: Ez a szett számos apró részletet tartalmaz, különösen hátul, 
például eltolható rakéta ajtókat, pöccinthető rakétákat kilövő 
tornyokat és egy felrobbanó generátort is. Hogyan dolgozod ki 
a funkciókat egy készlet megtervezése során? Nehéz mozgó 
részeket kialakítani egy szettben? 


V: A mozgó részek kifejezetten nehezek ... de nagyon izgalmasak! 
Eltolható ajtók építése általában igen egyszerű – de nem egy 
LEGO szettben. A modellnek el kell tudnia viselni az építési 
hibákat és a durva bánásmódot is. Megpróbálni mindent előre 
látni, ami elromolhat és mindent megelőzni, nem egyszerű 
feladat. Végül is, nem lenne szerencsés, ha a rakéta ajtók félig 
nyitott állapotban beszorulnának, csak azért, mert néhány lapot 
nem nyomtak meg elég erősen az összeépítéskor. Maga Darth 
Vader is fetrengene a nevetéstől — KÖNNYEN előfordulhat! 


Paul Constantin Turcanu 


Ismerkedj meg a 
modelltervezővel! 


K: A LEGO Csoport grafikus tervezőjeként mik a legfontosabb 
feladataid? 


V: A legfontosabb feladatom, hogy izgalmas grafikákat 
tervezzek minifigurákhoz és matricákhoz. 
K: Mióta dolgozol a LEGO® Star Wars™ témában? 


V: A LEGO Csoportnál két évvel ezelőtt kezdtem dolgozni, és 
kezdettől fogva a Star Wars projekten dolgozom. 
K: Hogyan gyűjtesz anyagot, mielőtt elkezded a LEGO 
Star Wars minifigurák dekorációinak kidolgozását? 


V: Rendszerint azzal kezdem, hogy újra megnézem azokat 
a jeleneteket, amelyekben a figurák szerepelnek, vagy 
tanulmányozom a hivatalos referenciákat. Szeretek először 
papírra készíteni vázlatokat, és ha elégedett vagyok az 
eredménnyel, utána digitálisan is megrajzolom. 
K: A minifigurák nagyon aprók. Milyen nehézségeket kellett 
leküzdened a tervezés során ahhoz, hogy elég részletesek, 
de mégis könnyen érhetők legyenek a figurák? 


V: A kulcsszó az egyszerűség. Természetesen, ha a kiindulási 
anyag nagyon részletes kidolgozású, akkor megpróbáljuk, 
hogy LEGO® alakja a legjellemzőbb részekre terelje a 
figyelmet, és így könnyen felismerhető legyen. 


Paul Constantin Turcanu 

K: Milyen anyagokat használsz referenciaként a minifigurák 
dekorációinak megtervezéséhez? Filmkocka képeket? 
Hivatalosan felhasználható műalkotásokat? 


V: Az új Star Wars produkciók esetében a hivatalos referenciák 
nagyon jók. Az első három filmnél még a hivatalos képek 
esetében is adódhatnak nehézségek. A jelenetek többszöri 
megnézése vagy az ezekhez kapcsolódó videojátékok 
általában sokat segítenek. 
K: Sok szereplő, amelyik ebben a készletben megjelenik, nem 
játszik döntő szerepet a Star Wars™ filmekben. Hogyan tudod 
életre kelteni a karaktereiket ebben a szettben, ha kevés a 
filmbeli referenciád? 


V: Személy szerint én igazán nagy rajongója vagyok ezeknek 
a mellékszereplőknek, és szívesen vállalom azt a nehézséget, 
amit egy remek minifigura létrehozása jelent egy talán 
kevésbé jellegzetes szereplő alapján. Ennek a kellemes 
oldala az, hogy amikor kutatni kezdek utánuk, rájövök, hogy 
mindegyiknek megvan a maga története – fantasztikus 
érzés egyre mélyebbre ásni ebbe a hatalmas Star Wars 
univerzumba. Ez sokat segít abban, hogy jobban átérezzem 
a figura karakterét: bátor, gyáva, határozott vagy csak 
kalandvágyó. 


K: Melyik volt az a minifigura, amelyiket a legnagyobb örömmel 
tervezted? 


V: Nagyon élveztem az R3-A2 figurán végzett munkát, talán 
azért mert ez LEGO® termékben most jelenik meg először. 
A filmben szinte alig lehet látni, de biztos vagyok benne, hogy 
a rajongók nagyra fogják értékelni. Az, hogy felső részének 
részletei egy átlátszó elemre vannak nyomtatva, sokat emel 
általános megjelenésén. 
K: A normál emberi formájú minifigurák mellett sok földönkívüli, 
droid és más furcsa teremtmény is megtalálható a Hoth-i 
csata szettben. A szokásoshoz képest, mennyiben más a 
dekorációk tervezése, ha ilyen sok figurát kell megformálni? 


V: Megpróbáljuk a dekorációkat minél jellegzetesebbé és minél 
hatékonyabbá tenni. Legyenek azok akár állati lények, akár 
földönkívüliek, megpróbáljuk betartani a stílus irányelveket és 
ragaszkodni a szokásos minifiguráknál alkalmazott grafikus 
jellemzőkhöz. 


LEGO and the LEGO logo are trademarks of the LEGO Group. 
©2015 The LEGO Group. 


